CELEX: 62016TN0313
Language: sl
Date: 2016-06-21 00:00:00
Title: Zadeva T-313/16: Tožba, vložena 21. junija 2016 – Grupo Riberebro Integral in Riberebro Integral/Komisija

8.8.2016   
            
            
               SL
            
            
               Uradni list Evropske unije
            
            
               C 287/28
            
         Tožba, vložena 21. junija 2016 – Grupo Riberebro Integral in Riberebro Integral/Komisija
   (Zadeva T-313/16)
   (2016/C 287/34)
   Jezik postopka: španščina
   
      Stranke
   
   
      Tožeči stranki: Grupo Riberebro Integral, SL (Alfaro, Španija) in Riberebro Integral, SA (Alfaro, Španija) (zastopnika: R. Allendesalazar Corcho in A. Rincón García-Loygorri, odvetnika)
   
      Tožena stranka: Evropska komisija
   
      Predlog
   
   Tožeči stranki Splošnemu sodišču predlagata, naj:
   
               —
            
            
               člen 2 Sklepa Evropske komisije C(2016) 1933 final z dne 6. aprila 2016 v zvezi s postopkom izvajanja člena 101 Pogodbe o delovanju Evropske unije in člena 53 Sporazuma EGP v zadevi AT.39965 – Mushrooms na podlagi člena 263 TFUE razglasi za ničnega v delu, v katerem se nanaša na znesek globe, naložene tožečima strankama, ker je pri njem podana očitna napaka Evropske komisije pri presoji kar zadeva dejstva, na podlagi katerih je ta zavrnila priznanje plačilne nezmožnosti (inability to pay) tožečih strank.
            
         
               —
            
            
               podredno, na podlagi neomejene pristojnosti, ki mu jo na podlagi člena 261 PDEU priznava člen 31 Uredbe (ES) št. 1/2003, spremeni člen 2 Sklepa Evropske komisije C(2016) 1933 final z dne 6. aprila 2016 v zvezi s postopkom izvajanja člena 101 PDEU in člena 53 Sporazuma EGP v zadevi AT.39965 – Mushrooms, tako da zmanjša sankcijo, ki je naložena družbama Riberebro.
            
         
               —
            
            
               Evropski komisiji naloži plačilo stroškov tega postopka.
            
         
      Tožbeni razlogi in bistvene trditve
   
   Vzrok za ta postopek je vloga za prizanesljivost, ki jo je določeno podjetje vložilo pri Evropski komisiji v zvezi s svojim sodelovanjem pri kartelu v sektorju konzerviranih šampinjonov. Glede na besedilo sklepa je bil namen tega kartela stabilizacija trga s šampinjoni in zavrtje padca cen na tem trgu.
   Tožeči stranki ne izpodbijata niti dejstev niti njihove pravne kvalifikacije, saj sta pristali na sodelovanje v postopku glede prizanesljivosti, v svojem odgovoru na obvestilo o ugotovitvah o možnih kršitvah pa sta navedli, da priznavata opis in pravno presojo dejstev. S to tožbo pa se izpodbija presoja v zvezi z naloženo globo in njena sorazmernost.
   V utemeljitev svoje tožbe tožeči stranki navajata dva razloga.
   
               1.
            
            
               Prvi tožbeni razlog: tožena stranka je storila očitno napako pri presoji.
               
                           —
                        
                        
                           V zvezi s tem navajata, da je zaradi te očitne napake neveljavna presoja dejstev, na podlagi katere je bilo zavrnjeno priznanje plačilne nezmožnosti (inability to pay) globe s strani tožečih strank. Naložitev globe namreč nepopravljivo ogroža njuno sposobnost ekonomskega preživetja, vodi do tega, da sredstva izgubijo svojo celotno vrednost, in ne upošteva ekonomskega in socialnega konteksta v katerega se umešča.
                        
                     
         
               2.
            
            
               Drugi tožbeni razlog: kršitev načela sorazmernosti.
               
                           —
                        
                        
                           V zvezi s tem tožeči stranki navajata, da se v izpodbijanem sklepu ne upošteva omejenosti palete izdelkov tožečih strank.